**Seletuskiri reovee kohtkäitlemise ja äraveo eeskirja kohta**

Veeseaduse **§ 32 lõike 5 punkti 5 kohaselt tuleb KOV oma halduspiirkonnas kehtestada reovee kohtkäitluse ja äraveo eeskiri.**

Tõrva linna reovee kohtkäitluse ja äraveo eeskiri reguleerib õigussuhteid, mis tekivad seoses reovee kohtkäitluse, kogumismahutitest äraveo ning ühiskanalisatsiooni purgimisega Tõrva linna territooriumil.

Eeskiri sätestab, et kogumismahuti kasutamine reovee kogumiseks on lubatud vaid erandkorras, kui ühiskanalisatsioon on ehitatud välja pärast ala hoonestamist. Samuti alal, kus puudub võimalus liituda ühiskanalisatsiooniga. Selleks tuleb taotleda reovee kohtkäitlusluba linnavalitsuselt. Selliselt saame ülevaate majapidamiste kohta, mis ei ole ühiskanalisatsiooniga liitunud.

Eeskiri sätestab nõuded ka reovee kogumismahutitele ja reovee käitlemisele.

Käesoleva eeskirjaga püüame suunata kinnistu omanikke liituma ühisvee- ja kanalisatsioonisüsteemidega. Liitumisest keeldumise korral saame tugineda eeskirjale ja nõuda vähemalt korrektsete kogumismahutite kasutamist.

Tõnu Jaansalu  
Abilinnapea